Uranghutan
Urang hutan (atawa mawas), warik ganal nang tangannya panjang wan babulu habang atawa suklat, hidup di hutan-hutan tropika Indunisia wan Malaysia, nang iyanya di Pulau Kalimantan wan Sumatra.[2] [3]
Isi
Ciri-ciri
Istilah "urang hutan" diambil matan basa Indunisia, artinya manusia (urang) hutan. Urang hutan ada dua macam spesies: urang hutan Sumatera (Pongo abelii) wan urang hutan Kalimantan (Borneo) [Pongo pygmaeus].[4] Urang hutan masih tamasuk mamarina manusia, di hitungan kingdom animalia, DNA-nya 96,4 %[5]
Ciri-Ciri
Awaknya lamak, ganal, gulunya ganal jua. Tangannya panjang, kuat, batisnya handap, tatunduk, tagal kadada buntut-nya.[6] Tingginya kikira 1,25 - 1,5 dapa. [7] Awaknya babulu habang kasuklatan.[3] Kapalanya ganal, muntungnya tinggi[6]
Rahat sampai umurnya kawin, urang hutan nang laki baganal palipisnya ubun-ubun, rambutnya bapanjang wan bajanggut.[8] Inya baisi pangrasa jua indera, sama kaya manusia, kawa mandangar, malihat, mancium, bakicap wan manjapai.[6]
Barat awak urang hutan nang laki kikira 50-90 kilu, nang bini kikira 30-50 kilu.[7], 4 lapak tangannya bajari panjang, wan 1 ibu jari.[6] Jari-jari di lapak batisnya sama kaya ampun manusia.[6]
Urang hutan tamasuk warik ganal nang kaya gorila wan simpanse.[4] Tamasuk warik ganal nang hitungan klasifikasi mamalia. Ukuran utaknya ganal, mata hadap muka, tangannya kawa mangganggam.[4]
Klasipikasi
Urang hutan tamasuk satua vertebratanang batulang balakang.[rujukan?] Urang hutan tamasuk satua mamalia wan primata.[rujukan?]
Bamacam urang hutan
- Ada 2 macam urang hutan: urang hutan Kalimantan (Borneo) (Pongo pygmaeus) wan '''urang hutan''' Sumatera (Pongo abelii).[9]
- Katurunan urang hutan Sumatera wan Kalimantan mulai ubah matan 1,1 - 2,3 juta tahun bahari.[9]
- Subspecies
- Ada 3 macam urang hutan Kalimantan: P.p.pygmaeus, P.p.wurmbii, P.p.morio.[9] Awaknya asing-asingnya sasuai lawan wadahnya badiam.[9]
- Urang hutan Kalimantan Tengah (P.p.wurmbii) ada di Kalimantan Barat wan Kalimantan Tengah.[9] Ni tamasuk nang nang taganal.[9]
- Urang hutan di Timur Laut Pulau Kalimantan (P.p.morio) ada di Saba wan banua Kalimantan Timur.[9] Awaknya tahalus[9].
- Urang hutan nang asli Kalimantan ada kawa dipinandui lagi.[9]
Wadah badiam
Urang hutan diam di hutan hujan tropis Asia Tenggara, di Pulau Kalimantan wan Sumatera, di Indunisia wan Malaysia.[rujukan?] Biasanya diam di puhun tinggi nang labat daunnya, sarangnya daun.[rujukan?] Urang hutan kawa hidup di hutan karuing, gunung, di dataran randah, Dairah Aliran Sungai, di hutan rawa banyu hambar, rawa gambut, di rawa hutan bakau wan nipah, sampai di gunung.[rujukan?]
Di Kalimantan, urang hutan kawa hidup 500 dapa di atas muka laut (dpl). Mamarinanya nang di Sumatera kawa hidup di gunung nang tingginya 1.000 dapa dpl.[rujukan?] Urang hutan Sumatera tamasuk satua binatang endemis nang ada di Sumatera haja.[rujukan?] Urang hutan Sumatera badiam di utara pulau haja, matan Timang Gajah, Aceh Tengah sampai Sitinjak di Tapanuli Selatan.[rujukan?] Satua ni dilindungi Undang-undang Numur 5 tahun 1990 masalah Konservasi Sumbar Daya Alam Hayati wan Ekosistemnya, tamasuk satua nang dianggap IUCN sudah Critically Endangered.[10]
Di Sumatera, macam-macam urang hutan ada di Dairah Aliran Sungai (DAS) Batang Toru, Sumatera Utara.[rujukan?] Jumlah urang hutan liar di Sumatera kikira 7.300[11]. Di DAS Batang Toru, 380 ikung, jumlahnya kikira 0,47 - 0,82 ikung saban pal2. Jumlah urang hutan Sumatera (Pongo abelii lesson) kikira tinggal 7.500 ikung.[rujukan?] Padahal, tahun 1990-an, ada 200.000 ikung.[rujukan?] Inya bagana ada di wadah nang lain-lain.[rujukan?] Marga itu, hidupnya sasain ngalih, banyak nang hilang atawa matian.[1]
Rujukan
- ^ Groves,Colin(16 Siptimbir 2005). Wilson, D. E., dan Reeder, D. M. (eds). ed. Mammal Species of the World(edisi ke-idisi katalu). Johns Hopkins University Press. hlm. 183-184. ISBN 0-8018-8221-4.
- ^ (Bahasa Inggris)National Geographic
- ^ a b (Bahasa Inggris)Red Ape
- ^ a b c (Bahasa Inggris)Orangutan Foundation
- ^ Kesalahan pengutipan: Tag
tidak sah; tidak ditemukan teks untuk ref bernama
SOS
- ^ a b c d e (Bahasa Inggris)Senses
- ^ a b (Bahasa Inggris)Orangutans
- ^ (Bahasa Inggris)Biologi urang utan
- ^ a b c d e f g h i (Bahasa Inggris)Spesies
- ^ (Bahasa Inggris)IUCN
- ^ Requested 10th January 2007; Submitted 27th January, Launched February 6th 2007. Nellemann, C., Miles, L., Kaltenborn, B. P., Virtue, M., and Ahlenius, H. (Eds). 2007. The last stand of the urangutan – State of emergency: Illegal logging, fire and palm oil in Indunisia’s national parks. United Nations Environment Programme, GRID-Arendal,Norway, www.grida.no. ISBN 978-82-7701-043-5
Pranala luar
- BOSF
- Yayasan BOS
- FNPF
- yayasan OUREI
- (Bahasa Inggris) Hutan lawan urangutan
bjn_Latn bjn_Latn smo_Latn zsm_Latn bjn_Latn zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn glg_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn zsm_Latn ban_Latn bjn_Latn sun_Latn bjn_Latn zsm_Latn ind_Latn srd_Latn bug_Latn ind_Latn min_Latn bug_Latn bjn_Latn eng_Latn ind_Latn uzn_Latn ind_Latn deu_Latn min_Latn bjn_Latn